Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: összeállítással. Lásd: 243/2003. (XII. 17.) Korm. rendelet a Nemzeti Alaptanterv kiadásáról,
Paragraph Index: 2541

8. évfolyam Az Önismeret tanulásának céljai a 8. évfolyamon A tanulók kapjanak átfogó képet az önazonosság-tudat kialakulásának, változásának folyamatáról. Lássák be, hogy identitásuk alakulását egész eddigi élettörténetük, társadalmi kapcsolatrendszerük determinálja. TEMATIKUS TANANYAG TANULÁSI PROGRAM TELJESÍTMÉNY MINIMÁLIS OPTIMÁLIS I. AZ IDENTITÁS ISMERETEK TANULÁSA AZ IDENTITÁSRÓL 1. Az én fogalma, az éntudat fejlődése: az én mint belülről szemlélt személyiség (az ösztönös és a tudatos én); az éntudat kialakulása, a dackorszakok Az én fogalmáról, az éntudat kialakulásáról és fejlődéséről informáló szöveg elolvasása, feldolgozása; képek, ábrák elemzése, személyes élmények felidézése Két-három igaz kijelentést tud mondani, írni az én-ről és az éntudat kialakulásáról, fejlődéséről. Leírást tud adni szóban és írásban az én-ről, az éntudat kialakulásáról, fejlődéséről és a serdülőkori identitás problémákról. 2. Az énkép: az én a szociális tükörben; az énkép változása a személyiség tevékenysége sikereinek és kudarcainak tükrében; szubjektív és objektív énkép (az önismeret mint a szubjektív és objektív énkép távolsága, a reális és az irreális önismeret); az aktuális és ideális énkép (az önértékelés mint az aktuális és az ideális énkép összevetése, pozitív és negatív énkép); a sikerorientáció és a kudarckerülés Az önazonosság problémáinak elemzése szépirodalmi, valamint pszichológiai szakirodalmi szövegek feldolgozásával és személyes tapasztalatok alapján; az életből és műalkotásokból vett példák segítségével az önismeret, az önbizalom, az önérzet, az önzés, az önszeretet fogalmainak tisztázása; 20-50 szavas tulajdonságlisták segítségével a tanuló önmaga jellemzése, illetve választott osztálytárs kölcsönös jellemzése Képes a másik ember személyiségét megérteni és tisztelni. Fel tudja vállalni önmagát, képes elfogadni mások segítő bírálatát. Törekszik a reális önismeret, önértékelés, a szükséges önbizalom és a helyes önszeretet elérésére. Tudja és belátja, hogy a reális önismeret fontos szerepet játszik a pályaválasztás és a párválasztás sikere szempontjából. Képes az ideális énhez mint célhoz elvezető önnevelési feladatok operacionalizálására, törekszik azok kivitelezésére, megvalósítására. Be tudja mutatni a pozitív énkép és a sikerorientáció teljesítményfokozó, illetve a negatív énkép és a kudarckerülés teljesítménycsökkentő hatását. El tudja magyarázni társainak, hogy mit jelentenek a személyiség, az én és az identitás fogalmi körébe tartozó kifejezések, mi a különbség közöttük. Szakkönyvek, -szótárak, -lexikonok segítségével képes ellenőrizni az e témakörökben szerzett tudását. TANU 2006/20/II. szám 3. Az identitás tágabb körei: az ember teremtmény és élőlény volta (az ember előtörténete /az élővilág fejlődésének folytatása és csúcsa/, az emberek és az állatok különbözősége /test, agy, környezet, eszközök, munka, kommunikáció, társadalom/); az ember ember volta (az emberiség fejlődéstörténetében elfoglalt hely – a modern és a posztmodern kor gyermeke, a kultúrkör, amelyben él az ember – a civilizáció, európaiság, középeurópaiság, vallás, a társadalmi réteg, amihez tartozik az ember, ideológiai és párthovatartozás) Az ember helyének meghatározása az élővilágban; az önazonosság meghatározása a tágabb, virtuális és létező közösségekkel való identifikációk megvallása révén El tudja mondani, le tudja írni az ember származásáról vallott két legfontosabb elképzelést. Ismeri az ember és az állat közötti döntő és lényeges különbségeket. Tiszteletben képes tartani mások hovatartozását, identitásérzéseit. Alkalmazkodó és segítőkész magatartást tud tanúsítani másokkal szemben. Pontos leírást tud adni az ember származásáról vallott elképzelésekről és elméletekről. Szemléletesen be tudja mutatni az ember és az állat közötti azonosságokat és különbségeket. Beszélni tud az ember ember voltáról (a civilizációról, a társadalmi meghatározottságról, a mai korszak emberének jellemzőiről). Tiszteletben képes tartani mások hovatartozását, identitásérzéseit. Alkalmazkodó és segítőkész. magatartást tud tanúsítani másokkal szemben. ORVO 4. Az identitás szűkebb körei: a haza – a nemzeti és a kisebbségi identitás; a szűkebb pátria – a tájegység, a régió, a település, ahol él az ember; a lokálpatriotizmus; a származás – ősök, rokonság, a család státusza Az önazonosság meghatározása a szűkebb virtuális és létező közösségekkel való identifikációk megvallása révén; önjellemzés készítése, amelyben a szűkebb és tágabb csoportokhoz való tartozással jellemzi magát a tanuló; példák gyűjtése műalkotásokból és saját tapasztalatokból arra, hogy milyen helyzetekben erősödik fel az emberben az egy-egy csoporthoz való tartozás érzése Tudatosul benne a másokhoz, különböző személyekhez való viszonya, tudja, hogy kiért, mennyiben felelős. Pontos ismeretei vannak az identitás szűkebb köreiről. Tudatosul benne a másokhoz való viszonya, tudja, hogy kiért, mennyiben felelős. Példákat tud mondani a nemzeti identitás szélsőséges formáira. Összegyűjt néhány ún. "nemzeti sztereotípiát". Képes lakóhelyén összegyűjteni azokat a cselekvési lehetőségeket, amelyekket lokálpatriótaként meg tud valósítani. ORVO 5. A szerepidentitás: életkori szerepek; családi szerepek, nemi szerepek; iskolai (intézményi) szerepek, informális csoportokban betöltött szerepek; a társadalmi munkamegosztásban betöltött szerepek Információk gyűjtése arról, hogy az egyes életszakaszokban mely életszerepeknek nő meg a jelentőségük és miért (gyermek, tanuló, dolgozó, házastárs, szülő); a gyűjtött információk feldolgozása írásban, kiscsoportos kommunikációval, szerepjátékkal; a létező szerepek összegyűjtése, a szerepelvárások jellemzése; jövendő szerepek elképzelése, elemzése Belátja, hogy az ember az élete folyamán különféle életszerepeket valósít meg és egyeztet másokkal. Tisztában van azzal, hogy a munkavégzés során többször bekövetkezhet a pályamódosítás. Pontos ismertetést tud adni a különféle (életkori, családi, nemi, szervezeti, munkamegosztásbeli stb.) szerepekről és szerepelvárásokról. Tudja, hogy az ember élete folyamán különféle életszerepeket valósít meg és egyeztet másokkal. Tisztában van azzal, hogy a munkavégzés során többször bekövetkezhet a pályamódosítás. 2006/20/II. szám Év végi követelmények

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes